Diari Oficial de la Generalitat Valenciana


Sumari del DOGV 8736, del 10-02-2020 (2020/951)

RESOLUCIÓ de 20 de gener de 2020, de la Presidència de la Generalitat, per la qual s'autoritza la revocació de l'exempció del lloc de secretaria de l'Ajuntament de Barracas i la creació i classificació del lloc de secretaria en classe tercera.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8736

Data del DOGV
:   10-02-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/951


Data del document
:   20-01-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de gener de 2020, de la Presidència de la Generalitat, per la qual s'autoritza la revocació de l'exempció del lloc de secretaria de l'Ajuntament de Barracas i la creació i classificació del lloc de secretaria en classe tercera. [2020/951]  
Per resolució de 14 de gener de 1997, publicada en el Boletín Oficial del Estado del 6 de febrer de 1997, la Direcció General de la Funció Pública del Ministeri d'Administracions Públiques va disposar la publicació de l'exempció de l'obligació de mantindre el lloc de secretaria de l'Ajuntament de Barracas, segons Acord de 5 de novembre de 1996, del Govern Valencià.  
Segons el certificat de 2 d'agost de 2019, de la secretaria, el Ple de l'Ajuntament de Barracas, en la sessió del dia 15 de juliol de 2019, va adoptar l'acord de sol·licitar a la Generalitat la revocació de l'exempció de l'obligació de mantindre el lloc de secretaria, en incomplir-se els criteris econòmics establits per l'article 10.1 del Reial decret 128/2018, de 16 de març, així com la creació del lloc de secretaria de l'Ajuntament de Barracas, reservat a funcionari d'Administració Local amb habilitació de caràcter nacional, pertanyent a la subescala de secretaria intervenció.  
  
Consta en l'expedient el preceptiu informe de la Diputació Provincial de Castelló, de data 3 de setembre de 2019, favorable a la revocació de l'exempció sol·licitada.  
Vistos els antecedents indicats, i en virtut del que disposa l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana, així com l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal, en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 22.07.2019), resolc:  
  
  
Primer  
Revocar l'exempció de l'obligació de mantindre el lloc de secretaria de l'Ajuntament de Barracas.  
  
Segon  
Crear i classificar el lloc de secretaria de l'Ajuntament de Barracas en classe tercera, la provisió del qual està reservada a personal funcionari amb habilitació de caràcter nacional, de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això, sense perjudici que les persones interessades puguen exercitar qualsevol altra via que estimen oportuna.  
  
València, 20 de gener de 2020.- El president de la Generalitat (p. d. Resolució de 19.07.2019, DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.